Dirty Heads, Bishop Briggs Cram Indie Jam 2018 - NBC 7 San Diego
Published May 21, 2018 at 10:33 AM
Bishop Briggs performs at Alt 949's Indie Jam 2018 on Saturday, Sept. 8. Vrou in Jeffreysbaai gekaap | News24
Vrou in Jeffreysbaai gekaap
’n Vrou in haar twintigerjare is Maandagmiddag by ’n winkelsentrum in Jeffreysbaai deur drie mans oorrompel en gekaap.
Volgens ao. Gerda Swart, ’n polisiewoordvoerder, het die drie mans die vrou omstreeks 14:00 genader toe sy by haar motor in die parkeerterrein was.
“Die mans het glo kleingeld gevra, maar toe sy haar handsak uit die motor wou haal, het hulle haar oor die kop geslaan,” het Swart gesê. “Die mans het haar agter in die motor geprop en met haar in haar Polo Vivo weggery.”
Die vrou is minute later by Kabeljous afgelaai.
“Sy is na die hospitaal geneem. Die verdagtes het met die Polo gevlug.”
Polisiebeamptes het die voertuig Dinsdagmiddagmiddag in ­Tecomaweg in Wavecrest opgespoor. Niemand is tot dusver in hegtenis geneem nie.
– Odette Kemp